**Paskaidrojuma raksts**

**Par Madonas novada domes saistošajiem noteikumiem Nr. 8**

**“Nolikums par licencēto makšķerēšanu Rāceņu ezerā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Zvejniecības likuma 10.panta trešā daļa nosaka, ka pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm).  Rāceņu ezers Lazdonas pagastā saskaņā ar Civillikuma I. pielikumu ir publiskais ezers.  Madonas novada pašvaldībai biedrība „Madonas Makšķernieku Klubs” iesniedza apstiprināt ar saistošajiem noteikumiem nolikumu par licencēto makšķerēšanu Rāceņu ezerā. Nolikums ir saskaņots ar Ministru kabineta 22.12.2015. noteikumu Nr. 799 „Licencētās makšķerēšanas, vēžošanas un zemūdens medību kārtība” 10.punktā minētajām institūcijām. |
| 1. Īss projekta satura izklāsts | Saistošo noteikumu mērķis ir nodrošināt bioloģiskās daudzveidības aizsardzību un racionāli izmantot vērtīgo zivju krājumus Rāceņu ezerā. Licencētā makšķerēšana sniedz papildu līdzekļus zivju krājumu pavairošanai un aizsardzībai, kā arī licencētās makšķerēšanas un ar to saistītā lauku tūrisma un rekreācijas attīstībai.  Saistošie noteikumi nosaka Rāceņu ezerā licencētās makšķerēšanas noteikumus; vides un dabas resursu aizsardzības prasības; licenču veidus, skaitu, maksu par licencēm, saturu, realizāciju; licencētās makšķerēšanas organizētāja pienākumus un tiesības. |
| 1. Informācija par plānoto projekta ietekmi uz pašvaldības budžetu | Saistošie noteikumi šo jomu neskar. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes. |
| 1. Informācija par administratīvajām procedūrām | Nav ietekmes. |
| 1. Informācija par konsultācijām ar privātpersonām | Saistošo noteikumu projekts un paskaidrojuma raksts tika ievietots [www.madona.lv](http://www.madona.lv) sadaļā “Aktualitātes”. |

Domes priekšsēdētājs A. Lungevičs